Държавен вестник, бр. 77, 2011 г., стр. 7

БРОЙ  77	
Д Ъ Р Ж А В Е Н  В Е С Т Н И К 	
СТР.  7  
1. не започне да извършва съответната 
дейност в срок 12 месеца от издаване на 
лиценза, изрично се откаже от издадения 
лиценз или не е извършвало дейност повече 
от 6 месеца;
2. в продължение на 6 последователни 
месеца средномесечната нетна стойност на 
активите е по-малка от 500 000 лв.; 
3. е представило неверни данни, които са 
послужили като основание за издаване на 
лиценза;
4. престане да отговаря на условията, при 
които е издаден лицензът;
5. не отговаря на изискванията за ликвид­
ност, предвидени в наредба;
6. грубо или системно нарушава разпо­
редбите на този закон или на актовете по 
прилагането му.
7. не е избрало ново управляващо друже­
ство или не се е преобразувало в случаите 
по чл. 157, ал. 1, т. 2.
(2) Комисията отнема издаденото раз­
решение за организиране и управление на 
договорен фонд:
1. ако в продължение на една година от 
получаване на разрешението нетната стойност 
на активите по баланса на договорния фонд 
не достигне 500 000 лв.;
2. в случаите по ал. 1, т. 1 – 5 и 7;
3. ако това се налага за защита на инте­
ресите на инвеститорите.
Чл. 20. Комисията публикува на интер­
нет страницата си действащите законови и 
подзаконови разпоредби и административни 
процедури, които са свързани с учредяването и 
функционирането на колективната инвестици­
онна схема, на български и на английски език 
и при промяна ги актуализира своевременно.
Г л а в а  т р е т а
ПУБЛИЧНО ПРЕДЛАГАНЕ И ОБРАТНО 
ИЗКУПУВАНЕ НА ДЯЛОВЕ НА КОЛЕК­
ТИВНА ИНВЕСТИЦИОННА СХЕМА
Чл. 21. (1) Колективната инвестиционна 
схема е задължена постоянно да предлага 
дяловете си на инвеститорите по емисионна 
стойност, основаваща се на нетната стойност 
на активите, и по искане на притежателите на 
дялове да ги изкупува по цена, основаваща се 
на нетната стойност на активите, при условия 
и по ред, определени в този закон, в актовете 
по прилагането му и в устава, съответно в 
правилата на договорния фонд, освен в случая 
по чл. 22, ал. 1, 3 и 5.
(2) Емисионната стойност и цената на об­
ратно изкупуване се изчисляват от банката 
депозитар или от управляващото дружество 
под контрола на банката депозитар.
(3) Емисионната стойност и цената на об­
ратно изкупуване се определят най-малко два 
пъти седмично на равни интервали от време.
(4) Ако е предвидено в устава, съответно 
в правилата на колективната инвестиционна 
схема, емисионната стойност може да надви­
шава нетната стойност на активите на дял с 
размера на разходите по емитирането.
(5) Ако е предвидено в устава, съответно 
в правилата на колективната инвестиционна 
схема цената на обратно изкупуване може да 
бъде по-ниска от нетната стойност на активите 
на дял с размера на разходите по обратното 
изкупуване.
(6) Задължението за обратно изкупуване 
се изпълнява в срок до 10 дни от писменото 
предявяване на искането и по цена, осно­
ваваща се на цената на обратно изкупуване 
за най-близкия ден, следващ деня, в който е 
направено искането.
(7) Всички поръчки за покупка на дялове 
на колективна инвестиционна схема и всич­
ки поръчки за обратно изкупуване на нейни 
дялове, получени в периода между две дати 
за изчислявания на емисионната стойност и 
цената на обратно изкупуване, се изпълняват 
по една и съща стойност.
(8) Колективната инвестиционна схема 
издава, продава и изкупува обратно своите 
дялове чрез управляващото дружество въз 
основа на писмен договор с клиента.
(9) Управляващото дружество предоставя за 
вписване в националната регистрационна сис­
тема, водена от „Централен депозитар“ – АД, 
информация за новоемитираните и обратно 
изкупените дялове, както и за лицата, закупили 
дялове и чиито дялове са обратно изкупени. 
Чл. 22. (1) Колективната инвестиционна 
схема може временно да спре обратното 
изкупуване на дяловете си при условията и 
по реда, предвидени в устава, съответно в 
правилата, но само в изключителни случаи, 
ако обстоятелствата го налагат и спирането 
е оправдано с оглед на интересите на прите­
жателите на дялове, включително в следните 
случаи:
1. когато на регулиран пазар, на който 
съществена част от активите на колективна­
та инвестиционна схема са допуснати или се 
търгуват, сключването на сделки е прекратено, 
спряно или е подложено на ограничение;
2. когато не могат да бъдат оценени правил­
но активите или задълженията на колективната 
инвестиционна схема или тя не може да се 
разпорежда с тях, без да увреди интересите 
на притежателите на дялове;
3. когато се вземе решение за прекратяване 
или преобразуване чрез сливане или вливане 
на колективната инвестиционна схема при 
условията и по реда на глава четиринадесета.
(2) В случаите по ал. 1 колективната ин­
вестиционна схема уведомява комисията и 
съответните компетентни органи на всички 
държави членки, в които предлага дяловете 
си, за взетото решение до края на работния